**Д О Г О В О Р**

**№ …………………… от ……………………. г.**

**ЗА ДОСТАВКА С ПРЕДМЕТ:**

***„ ДОСТАВКА НА СТРОИТЕЛНИ МАТЕРИАЛИ И СВЪРЗАНИ С ТЯХ ИЗДЕЛИЯ ЗА ТЕКУЩАТА ПОДДРЪЖКА НА СГРАДНИЯ ФОНД НА СОФИЙСКИ УНИВЕРСИТЕТ „СВЕТИ КЛИМЕНТ ОХРИДСКИ“ “***

**Днес, ………………… 2019 г. между**

наименование **СУ „Св. Климент Охридски“**

седалище: София, 1504, бул. „Цар Освободител“ № 15

ЕИК 000 670 680

Ид. № по ДДС BG 000 670 680

представлявано от…, длъжност **проф. дфн Анастас Герджиков - Ректор**

и …., длъжност **Дари Иванов - Гл. счетоводител**

от една страна, наричан по-долу, за краткост, **ВЪЗЛОЖИТЕЛ** и

наименование на дружеството **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

рег. с реш. от/на; по ф.дело №…/ … г. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

с адрес на управление: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

търговски адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

телефон за контакт: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЕИК \_\_\_\_\_\_\_\_\_\_\_\_\_\_\_\_\_\_\_

ИД № по ДДС \_\_\_\_\_\_\_\_\_\_\_\_\_\_\_\_\_\_\_

банкова сметка IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

банков код, обслужваща банка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

представлявано от (имена) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

от друга страна, наричан по-долу, за краткост, **ИЗПЪЛНИТЕЛ**, при условията и по реда на чл. 20, ал. 3 от Закона за обществените поръчки (ЗОП)**,** на основание чл. 183, вр. чл. 112, ал. 1 от ЗОП,се сключи настоящият договор за следното:

**I. ПРЕДМЕТ НА ДОГОВОРА**

**Чл.1.** **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва **периодични доставки на строителни материали и свързаните с тях изделия и помощни строителни материали,** наричани по-долу, за краткост, „доставките“ или „материалите“, по заявки на ВЪЗЛОЖИТЕЛЯ срещу заплащане, по начина и в сроковете, описани в настоящия договор.

**(2)** Заявките за доставка на ВЪЗЛОЖИТЕЛЯ следва да са в писмена форма и ще се отправят по реда на чл. 11 от настоящия договор от упълномощените за това лица.

**(3)** Възложителят си запазва правото, при необходимост от доставка на други видове материали, различни от изброените в Приложение 1, към Техническата спецификация, да реализира своето право и да поръча необходимите му материали, като за целта Изпълнителят изготви Ценова оферта, с актуални цени отговарящи на пазарните цени в момента на изготвянето на същата, за материалите необходими на Възложителя;

**(4)** За ценовата оферта по ал.3, трябва да важи същият процент търговска отстъпка, какъвто Изпълнителя е посочил в своето Ценово предложение (Образец №7).

**II. СРОК И МЯСТО НА ИЗПЪЛНЕНИЕ НА ДОГОВОРА**

**Чл.2. (1)** Настоящият договор влиза в сила от датата му на регистриране в деловодната система на ВЪЗЛОЖИТЕЛЯ и е със срок на действие 12 (дванадесет) месеца или до изчерпване на предвидения финансов ресурс за изпълнение на поръчката - което от двете събития настъпи по-рано.

**(2)** Изпълнението по договора започва от деня на влизането му в сила. До този момент ВЪЗЛОЖИТЕЛЯТ не дължи плащания по чл. 4, ал. 1 от договора.

**(3)** Доставките се извършват в срок до 20 (двадесет) работни дни, считано от деня следващ деня на изпращане на заявката.

**Чл. 3 (1)** ИЗПЪЛНИТЕЛЯТ извършва доставките до сградите собственост или стопанисвана от Софийски университет „Свети Климент Охридски“, находящи се в град София.

**(2)** Доставката се счита за завършена, когато протоколът по чл. 13 от настоящия договор е разписан без забележки от отговорното лице от страна на ВЪЗЛОЖИТЕЛЯ.

**III. ЦЕНА И НАЧИН НА ПЛАЩАНЕ**

**Чл.4.** **(1)** Общата стойност на настоящия договор е ………………… **(с думи) лева без ДДС, или ………… (с думи) лева с ДДС.** ВЪЗЛОЖИТЕЛЯТ няма задължение за цялостно усвояване на посочения финансов ресурс.

**(2)**  Дължимото към ИЗПЪЛНИТЕЛЯ възнаграждение се изчислява на база оферираните в ценовото предложение, представляващо неразделна част от договора, единични цени на материалите и включената ………..% (с думи) търговска отстъпка, съгласно оферта с Вх. № …………………. от …………. г. В цената на доставката са включени всички разходи (транспорт, платени мита, данъци, такси и др.), необходими за осъществяването ѝ на мястото посочено от ВЪЗЛОЖИТЕЛЯ и в описания вид и обхват, съгласно изискванията на ВЪЗЛОЖИТЕЛЯ.

**(3)** Заплащането следва да се извършва по следния начин:

**1.** В 60 (шестдесет) - дневен срок след осъществяването на доставката на материалите, като същата е изпълнена в срок, удостоверена с двустранно подписан приемо-предавателен протокол, подписан от представители на ВЪЗЛОЖИТЕЛЯ без забележки, и издадена оригинална фактура, надлежно заведени с придружително писмо в деловодството на Софийски университет „Св. Климент Охридски“, бул. „Цар Освободител № 15“, Ректорат, Кабинет № 114-115, ВЪЗЛОЖИТЕЛЯТ ще изплати на ИЗПЪЛНИТЕЛЯ дължимото за конкретната доставка възнаграждение. Срокът за плащане спира да тече, когато ИЗПЪЛНИТЕЛЯ бъде уведомен, че фактурата му не може да бъде платена, т.к. сумата не е дължима, поради липсващи и/или некоректно предоставени документи или наличие на доказателства, че разходът е неправомерен. Периодът за плащане продължава да тече от датата, на която ВЪЗЛОЖИТЕЛЯТ получи правилно формулирана фактура/поисканите разяснения/корекции/допълнителни документи, надлежно входирана /и в деловодството на ВЪЗЛОЖИТЕЛЯ.

**(4)** Финансирането за всяка отделна заявка е от бюджета на съответното звено към Софийски университет „Св. Климент Охридски“, което я подава/извършва.

**Чл.5. (1)** Заплащането ще се извършва в лева по банков път по банкова сметка на ИЗПЪЛНИТЕЛЯ, посочена в преамбюла на договора.

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, плащанията се считат за надлежно извършени.

**(3)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите стойността за изпълнените от тях работи.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6.** **(1)** За времето на действие на настоящия договор, ИЗПЪЛНИТЕЛЯТ се задължава да извърши следните действия:

**1.** да доставя заявените по реда на чл. 11 от настоящия договор материали и да ги предава в договорения срок и на определеното място за доставка;

**2.** да доставя материалите до сградите собственост или стопанисвани от Софийски университет „Св. Климент Охридски“, находящи се в гр. София;

**3.**  да доставя материали, които са оригинални, или еквивалентни на тях, фабрично нови и отговарят на всички нормативи и стандарти за качество на Република България. При доставка, материалите следва да бъдат придружени със съответните сертификати и/или декларации за съответствие, гаранционни карти и всички други документи, касаещи тяхното качество и изправност, когато това е приложимо;

**4.** да доставя материалите пакетирани и етикетирани. Опаковките следва да бъдат с ненарушена цялост, с етикети на български език и да съдържат информация за вида на материала и производителя. Опаковката на материалите трябва да ги предпазва от повреждане и/или унищожаване по време на транспортирането им, както и по време на тяхното съхранение в склад. Фабричната опаковка е задължение на ИЗПЪЛНИТЕЛЯ;

**5.** да доставя материали, които имат разрешение за влагане в строителството по СПИСЪК на съгласуваните от Министерството на регионалното развитие и благоустройството фирмени спецификации за нови български продукти, както и вносни такива, свързани със съществените изисквания към строежите. Прилагането на други признати стандарти, осигуряващи равностойно или по-високо качество от изброените, се приема след като ВЪЗЛОЖИТЕЛЯТ се запознае с тях и даде съгласието си за прилагането им, като не допуска прилагане на стандарти, които противоречат на български стандарти и нормативни актове;

**6.** доставките на материали да обхващат всички дейности по реализиране на поръчката - товарене, разтоварване, транспортиране и други съпътстващи дейности;

**7.** в случай че по време на действието на настоящия договор някой от материалите, описани в предложението за изпълнение на поръчката, бъде спрян от производство или излезе от употреба, да уведоми ВЪЗЛОЖИТЕЛЯ в писмена форма, че е поставен в обективна невъзможност да доставя договорените материали, като посочи причината за това. При настъпване на такава хипотеза ИЗПЪЛНИТЕЛЯТ е длъжен да предложи поне 2 (два) алтернативни заместващи материали, от които ВЪЗЛОЖИТЕЛЯТ да посочи кой следва да бъде доставян до изтичане срока на договора. Заместващите материали следва да бъдат на същата стойност, както и с еднакви или по-добри параметри спрямо договорените;

**8.** ИЗПЪЛНИТЕЛЯТ се задължава да опише в протокола по чл. 13 за извършена доставка идентификационните номера на доставените материали, в случай че имат такива, както и тяхната цена, която трябва да отговаря на цената посочена в Ценовото предложение, с включен процент търговска отстъпка.

**9.** да приема заявки в работното за Софийски университет „Св. Климент Охридски“ време от 08:30 до 17:30 часа всеки делничен ден;

**Чл.7.**  ИЗПЪЛНИТЕЛЯТ има право:

**1.** да изисква от ВЪЗЛОЖИЕЛЯ изплащане на уговорената в настоящия договор при условията и цената, описани в раздел III - „Цена и начин на плащане“;

**2.** на достъп до съответните сгради собственост или стопанисвани от Софийски университет „Св. Климент Охридски“, находящи се в гр. София, в които следва да бъдат извършвани доставки по съответните заявки;

**3.**  да получи необходимото съдействие от страна на ВЪЗЛОЖИТЕЛЯ с оглед качествено изпълнение на задълженията по настоящия договор.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.8.** ВЪЗЛОЖИТЕЛЯТ се задължава:

1. да заплаща дължимите към ИЗПЪЛНИТЕЛЯ възнаграждения, в съответствие с раздел III - ,,Цена и начин на плащане“, от настоящия договор;
2. да не допуска намесата на лица, които не са представители на ИЗПЪЛНИТЕЛЯ за извършване доставките на материалите, предмет на настоящия договор;
3. да оказва необходимото съдействие на ИЗПЪЛНИТЕЛЯ с оглед качественото изпълнение задълженията на последния по договора;
4. да не разпространява под каквато и да било форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**Чл.9.** ВЪЗЛОЖИТЕЛЯТ има право:

1. да изисква от ИЗПЪЛНИТЕЛЯ да изпълнява доставките точно, качествено и в срок.
2. да получава информация от ИЗПЪЛНИТЕЛЯ за хода на работата по изпълнение на съответните доставки, както и да следи за качественото изпълнение на задълженията на ИЗПЪЛНИТЕЛЯ във всеки момент от изпълнението на договора, без с това да пречи на ИЗПЪЛНИТЕЛЯ да изпълнява задълженията си по настоящия договор;

**3.** да изисква от ИЗПЪЛНИТЕЛЯ да изпълнява задълженията си по настоящия договор в съответствие с изискванията, заложени в документацията на ВЪЗЛОЖИТЕЛЯ, както и в съответствие с приложимите към предмета на договора законови и подзаконови нормативни актове;

**4.** да осъществява контрол по изпълнението на договорните задължения от страна на ИЗПЪЛНИТЕЛЯ във всеки един момент от срока на договора, без с действията си да пречи на ИЗПЪЛНИТЕЛЯ;

**5.** да отправя писмени заявки, по пощата, чрез куриер, по факс или по електронна поща (e-mail) до ИЗПЪЛНИТЕЛЯ за доставки на материалите, предмет на настоящия договор, съдържащи най-малко следната информация:

**а)** количество/ брой;

**б)** вид, марка и параметри на заявените материали;

**в)** адрес за доставка;

**4.** да отправя писмени искания до ИЗПЪЛНИТЕЛЯ за предоставяне на обяснение и/ или становище, в случай на необходимост от разрешаване проблемни ситуации, възникнали при или по повод изпълнение на договора;

**6.** да прави рекламации при установяване на некачествена доставка, която не е в съответствие със стандартите, действащи в Република България, с изискванията на ВЪЗЛОЖИТЕЛЯ и/или с Техническото предложение на ИЗПЪЛНИТЕЛЯ;

**7.** да изисква от ИЗПЪЛНИТЕЛЯ да сключи договори за подизпълнение с посочените в офертата подизпълнители, както и да му представи съответните договори.

**Чл.10.(1)** ВЪЗЛОЖИТЕЛЯТ не носи отговорност за погиване на доставени количества, надвишаващи заявените, като същите се връщат на ИЗПЪЛНИТЕЛЯ за негова сметка.

**(2)** Собствеността и рискът от случайно повреждане или погиване на материалите, предмет на доставка, преминават от ИЗПЪЛНИТЕЛЯ върху ВЪЗЛОЖИТЕЛЯ от датата на приемането им, вписана в документа, удостоверяващ приемането на стоката (приемо-предавателен протокол).

**VI. ОСИГУРЯВАНЕ НА ДОСТЪП И ДОКУМЕНТИ ЗА УДОСТОВЕРЯВАНЕ И ПРИЕМАНЕ НА ИЗВЪРШЕНА РАБОТА**

**Чл.11. (1)** ВЪЗЛОЖИТЕЛЯТ изпраща заявките за доставка до ИЗПЪЛНИТЕЛЯ по един от следните начини:

1. по пощата;
2. чрез куриер;
3. по факс;
4. по електронна поща (e-mail);

**(2)** При възлагане на заявка по начина, предвиден в ал. 1, т. 4, ИЗПЪЛНИТЕЛЯТ се задължава веднага да потвърди чрез електронно писмо (e-mail) получаването на същата. Заявки за необходимите материали от страна на ВЪЗЛОЖИТЕЛЯ ще се извършват от упълномощените за това лица.

**(3)** ВЪЗЛОЖИТЕЛЯТ не се задължава да заяви в пълен обем посочените в техническата спецификация артикули, както и може да заявява допълнително количества от тях или различни от посочените в техническата спецификация. Възлагането ще се извършва с отделни заявки и при необходимост от страна на ВЪЗЛОЖИТЕЛЯ.

**Чл.12.** ВЪЗЛОЖИТЕЛЯТ се задължава да предоставя достъп и съдействие на представителите на ИЗПЪЛНИТЕЛЯ до сградите, в които ще бъдат доставяни материалите, предмет на настоящия договор.

**Чл.13.(1)** Приемането на доставените от ИЗПЪЛНИТЕЛЯ материали се удостоверява с приемо-предавателен протокол, който се подписва от представители на двете страни по договора.

**(2)** Приемо-предавателните протоколи се изготвят от ИЗПЪЛНИТЕЛЯ в два екземпляра, по един за всяка от страните, и следва да съдържат минимум следната информация:

**1.** номер на договора;

**2.** вид и брой доставени материали;

**3.** единични цени и обща цена на материалите;

**4.** дата и място на подписване на протокола;

**5.** име, фамилия и подпис на всяка от страните.

**(3)** Приемо-предавателните протоколи се подписват от упълномощените за това лица.

**Чл. 14.** При констатиране на явни дефекти/недостатъци/несъответствия на доставените материали със заявката на ВЪЗЛОЖИТЕЛЯ, последният има право да откаже да подпише съответния протокол. В тези случаи страните подписват двустранен протокол, в който се описват констатираните дефекти/недостатъци/несъответствия и се посочва срокът, в който същите ще бъдат отстранени, В случай че ИЗПЪЛНИТЕЛЯТ откаже да подпише протокола, отказът и констатациите се удостоверяват от двама свидетели.

**Чл. 15. (1)**ВЪЗЛОЖИТЕЛЯТ има право на рекламации пред ИЗПЪЛНИТЕЛЯ за:

**1.** несъответствие на доставените материали със заявеното/ договореното количество и/или със заявения/договорен вид;

**2.** несъответствие на доставените материали с Техническото предложение на ИЗПЪЛНИТЕЛЯ, с Техническата спецификация и изискванията на ВЪЗЛОЖИТЕЛЯ и с установените стандарти за качество;

**3.** несъответствие на партидните номера с указаните в етикета на доставените материали;

**4.** несъответствие на срока на годност на материалите с изискванията на настоящия договор;

**5.** несъответствие на доставените материали с изискванията за безопасност;

**6.** нарушена цялост на опаковката на доставените електроматериали;

**(2)** Рекламациите описани ал. 1, за несъответствия, се отбелязват в двустранния протокол по чл. 14. Рекламации за скрити несъответствия се правят при откриването им, като ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ незабавно при констатирането им. В рекламациите се посочва номерът на артикула, точното количество на получените материали, основанието за рекламация и конкретното искане на ВЪЗЛОЖИТЕЛЯ.

**(3)** При отправена рекламация и възникване на спор относно несъответствието на доставените материали с Офертата на Изпълнителя, с изискванията на Възложителя, с изискванията за безопасността на доставения материал или с изискванията на настоящия договор, контрол по съответствието се извършва от оторизиран, съгласно закона, орган в присъствието на ВЪЗЛОЖИТЕЛЯ и ИЗПЪЛНИТЕЛЯ или оправомощени от тях лица, в деня на оспорване на рекламацията от страна на ИЗПЪЛНИТЕЛЯ или най-късно на следващия ден. Организацията за изпитването на оторизирания орган е за сметка на Изпълнителя. За обвързващ страните ще се счита протоколът от анализа на оторизирания орган по настоящата разпоредба. В случай че протоколът от оторизирания орган потвърждава несъответствието на доставените електроматериали със заявените такива, разходите за изпитването, както и стойността на материала при погиването му, са за сметка на ИЗПЪЛНИТЕЛЯ. В случай че, вследствие на проверката, се установи, че електроматериалите съответстват на договорените и нормативно установените изисквания, ВЪЗЛОЖИТЕЛЯТ дължи на ИЗПЪЛНИТЕЛЯ заплащане на доставените материали, съобразно цените, уговорени в настоящия договор. Независимо от обекта на рекламация ВЪЗЛОЖИТЕЛЯТ е длъжен да съхранява електроматериалите, съобразно условията, посочени в етикетите на всеки един от тях.

**(4)** Рекламация относно явни несъответствия на доставените материали със заявеното количество и/или със заявения /договорен вид и/или несъответствие на партидни номера с указаните в етикета на доставените материали и/или несъответствие на срока на годност на материалите с изискванията на настоящия договор, както и несъответствия, свързани с нарушена цялост на опаковката на материалите, се вписват в двустранния протокол по чл. 14 и са **обвързващи за ИЗПЪЛНИТЕЛЯ**;

**(5)** При рекламации относно скрити несъответствия на доставените електроматериали с Техническата спецификация на Възложителя, Техническото предложение на Изпълнителя, утвърдените стандарти за качество, договорните условия и нормативно установените изисквания, ИЗПЪЛНИТЕЛЯТ изпраща свой представител за констатиране на скритите несъответствия в срок от 3 (три) работни дни от уведомяването. Несъответствията се отразяват в двустранния протокол по чл. 14 подписан от представители на страните, като при отказ за изпращане на представител от ИЗПЪЛНИТЕЛЯ, или отказ на представителя на ИЗПЪЛНИТЕЛЯ да подпише протокола, ВЪЗЛОЖИТЕЛЯТ изпраща протокол, подписан от негов представител, на ИЗПЪЛНИТЕЛЯ, който е обвързващ за последния.

**(6)** При несъответствия на доставените материали с Техническата спецификация на Възложителя, Техническото предложение на Изпълнителя, утвърдените стандарти за качество, договорните условия и нормативно установените изисквания, констатирани по реда на предходните алинеи:

**1.** ИЗПЪЛНИТЕЛЯТ заменя несъответстващите материали с нови, съответно допълва доставката в срок от 5 (пет) работни дни от подписването на съответния протокол от страните или издаване на протокола от анализа на оторизирания орган; или

**2.** цената на конкретната доставка намалява съответно с цената на несъответстващите материали, ако не води до съществени изменения на договора. В тази хипотеза ВЪЗЛОЖИТЕЛЯТ има право да прихване цената на несъответстващите материали срещу цената на материали, предмет на следващата доставка на ИЗПЪЛНИТЕЛЯ;

**(7)** В случаите на несъответствия, посочени в двустранния протокол по чл. 14, ВЪЗЛОЖИТЕЛЯТ дължи заплащане на цената на съответната доставка, по отношение на която същите са констатирани, само след отстраняването им по предвидения в договора ред и срокове, съответно при установяване, че материалите съответстват на договорените и нормативно установени изисквания, след което страните подписват документ, удостоверяващ приемането на стоката.

**VII. САНКЦИИ И НЕУСТОЙКИ**

**Чл.16. (1)** При неизпълнение на което и да е от задълженията си по договора в срок, ИЗПЪЛНИТЕЛЯТ дължи неустойка в размер на 0,1 % на ден от прогнозната стойност на обществената поръчка, но не повече от 20% от същата.

**(2)** Изпълнителят се съгласява да удовлетвори претенциите на ВЪЗЛОЖИТЕЛЯ за плащане на неустойки, настъпили в резултат на неговото неизпълнение и/или неточно изпълнение, произтичащо от настоящия договор. ВЪЗЛОЖИТЕЛЯТ се задължава при възникване на претенция да уведоми писмено ИЗПЪЛНИТЕЛЯ. Уведомлението трябва да бъде мотивирано по основание и размер.

**(3)** В случаите по ал. 2 ВЪЗЛОЖИТЕЛЯТ има право да:

**1.** извърши прихващане между двете насрещни вземания, които се погасяват до размера на по-малкото, като клаузата произвежда правно действие при условие, че между страните съществуват насрещни, еднородни, заместими и изискуеми вземания.

**(4)** При забава на доставката от страна на ИЗПЪЛНИТЕЛЯ или забава на ИЗПЪЛНИТЕЛЯ да отстрани констатирани несъответствия, продължила повече от 10 (десет) дни, ВЪЗЛОЖИТЕЛЯТ има право да прекрати настоящия договор, като даде на ИЗПЪЛНИТЕЛЯ минимум двудневен срок за изпълнение. В този случай, ВЪЗЛОЖИТЕЛЯТ има право на неустойка в размер на 5% (пет процента) от разликата между прогнозната стойност на настоящия договор по чл. 4, ал. 1 от същия и цената на извършените доставки в изпълнение на договора.

**(5)** В случай на 5 или повече от 5 рекламации в рамките на целия срок на договора (една година), чиято основателност е установена по предвидения в договора ред, ВЪЗЛОЖИТЕЛЯТ има право да прекрати договора едностранно, както и на неустойка, равна на 5% (пет процента) от разликата между максималната прогнозна стойност на договора по чл. 4, ал. 1 и цената на извършените доставки в изпълнение на договора.

**Чл.17. (1)** Плащането на неустойки не лишава изправната страна по договора от правото ѝ да търси обезщетение за претърпени вреди и пропуснати ползи над размера на неустойката.

**Чл. 18.** ИЗПЪЛНИТЕЛЯТ отговаря за действията на подизпълнителя като за свои.

**VIII. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.19. (1)** Настоящият договор се прекратява:

**1.** по взаимно съгласие между страните, изразено в писмена форма;

**2.** с изтичане на уговорения срок, посочен в чл. 2, ал. 1 от договора, или с достигането на посочената в чл. 4, ал. 1 стойност;

**3.** с отпадане на основанието, въз основа на което този договор е сключен;

**4.** при настъпване на обективна невъзможност за изпълнение на задълженията по него с тридневно писмено предизвестие;

**(2)** ВЪЗЛОЖИТЕЛЯТ може да прекрати договора без предизвестие и без да дължи неустойки и/или обезщетение за пропуснати ползи при следните условия:

**1.** когато ИЗПЪЛНИТЕЛЯТ забави изпълнението на някое от задълженията си по договора с повече от 15 (петнадесет) дни;

**2.** при констатирани нередности или конфликт на интереси - с изпращане на писмено уведомление от ВЪЗЛОЖИТЕЛЯ до ИЗПЪЛНИТЕЛЯ;

**3.** когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, който не е могъл да предвиди и предотврати или да предизвика с писмено уведомление, веднага след настъпване на обстоятелствата;

**4.** когато се констатират пет или повече случая на некачествено, неточно изпълнение и/или пълно неизпълнение на някое от задълженията на ИЗПЪЛНИТЕЛЯ по този договор;

**5.** при промяна в нормативната уредба, която налага изменения в предмета или срока на договора. В този случай страните не си дължат неустойка за прекратяването му;

**6.** когато ИЗПЪЛНИТЕЛЯТ предложи цена за изпълнение на задълженията си по-висока от уговорената с настоящия договор;

**7.** когато ИЗПЪЛНИТЕЛЯТ използва подизпълнител, без да е декларирал това в офертата си или използва подизпълнител, който е различен от този, посочен в офертата му;

**8.** когато ИЗПЪЛНИТЕЛЯТ бъде обявен в несъстоятелност или когато е в производство по несъстоятелност или ликвидация с окончателното му изпълнение;

**9.** когато юридическото лице на ИЗПЪЛНИТЕЛЯ бъде прекратено без правоприемство;

**10.** когато по време на изпълнение на договора бъде установено по надлежния ред, че ИЗПЪЛНИТЕЛЯТ е подписал декларация с невярно съдържание;

**11.** в случай че по време на действие на договора, в резултат на настъпила промяна в обстоятелствата, ИЗПЪЛНИТЕЛЯТ вече не отговаря на изискванията, обявени при откриване на процедурата, представляващи основание за сключване на договора;

**12.** ВЪЗЛОЖИТЕЛЯТ може да прекрати договора едностранно с едномесечно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора;

**13.** при виновно неизпълнение на задължение по договора изправната страна отправя писмено предизвестие до неизправната, в което се дава подходящ срок за доброволно изпълнение, като след изтичане на срока договорът ще се счита за развален.

**IX. НЕПРЕОДОЛИМА СИЛА**

**Чл.20. (1)** Страните по договора се освобождават от отговорност за частично или пълно неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи ,,непреодолима сила‘‘ по смисъла на Търговския закон и Закона за обществените поръчки и ако тези обстоятелства непосредствено са повлияли на изпълнението на настоящия договор. В тези случаи срокът на изпълнение на задълженията по договора се измества със съответното време, в течение на което действат такива обстоятелства.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна при настъпване на непреодолима сила.

**(3)** Страната, която се намира в невъзможност да изпълнява задълженията си по този договор поради непреодолима сила, е длъжна незабавно:

**(4)** Да уведоми писмено другата страна за настъпилото събитие, което причинява неизпълнение на задълженията й; за степента, до която това събитие, възпрепятства изпълнението на задълженията на тази страна; за причините на събитието – ако са известни; за неговото предполагаемо времетраене.

**(5)** Да положи всички разумни усилия, за да избегне, отстрани или ограничи до минимум понесените вреди и загуби.

**(6)** Докато трае непреодолимата сила, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

**(7)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**(8)** Липсата на парични средства не представлява непреодолима сила.

**(9)** Определено събитие не може да се квалифицира като ,,непреодолима сила“, ако:

**1.** Ефектът от това събитие е могъл да се избегне, ако някоя от страните е изпълнявала добросъвестно задълженията си по този договор;

**2.** Ефектът от това събитие е могъл да бъде избегнат или намален с полагането на всички разумни грижи.

**X. КОРЕСПОНДЕНЦИЯ**

**Чл. 21. (1)** Съобщенията между страните, както и която и да е документация, изхождаща от страните и е свързана с изпълнението на договора, задължително трябва да е на български език или съпроводена с официален превод на български език.

**(2)** Съобщения са всички писмени форми, които двете страни си разменят в хода на изпълнение на договора. В частност това са: писма, съобщения, покани, заявки, уведомления и други.

**(3)** Всички съобщения между страните, свързани с изпълнението на този договор са валидни, ако са направени в писмена форма – до физически адрес, по факс или електронна поща.

**(4)** За дата на съобщението се смята: датата на предаването – при ръчно предаване на съобщението срещу подпис от страна на надлежно упълномощено лице; датата на обратната разписка – при изпращане по пощата; датата на приемането – при изпращане по факс; датата на изпращането на съобщението – при изпращане по факс; датата на изпращането на съобщението – при изпращане по електронен път.

**(5)** При промяна на адрес съответната страна е длъжна да уведоми другата в двудневен срок от промяната, в противен случай всяко съобщение, изпратено на посочения в договора адрес се считат за редовно получени и при неизпълнение в срок на някое от задълженията си страната не може да се позовава на смяната на адрес или факс.

**XI. КОНФИДЕНЦИАЛНОСТ**

**Чл.22.** За конфиденциална се счита всяка информация, получена при и по повод изпълнението на договора.

**Чл.23.** ИЗПЪЛНИТЕЛЯТ няма право, без предварително писмено съгласие на ВЪЗЛОЖИТЕЛЯ, да разкрива по какъвто и да е начин и под каквато и да е форма договора или част от него, или всякаква информация, свързана с изпълнението му, пред когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**Чл.24.** ИЗПЪЛНИТЕЛЯТ се задължава да не използва информация, станала му известна при или по повод изпълнение на задълженията му по настоящия договор, с цел да облагодетелства себе си или трети лица.

**XII. ЗАКЛЮЧИТЕЛНИ РАЗПОРЕДБИ**

**Чл.25.** Кореспонденцията по този договор се осъществява в писмена форма, по начина и до адресатите, посочени в него.

**Чл.26.** При смяна на посочените адреси, телефони и др., съответната страна е длъжна да уведоми другата в писмен вид и в петдневен срок от настъпване на промяната.

**Чл.27.** Нищожността на някоя от клаузите на договора или на допълнително уговорени условия не води до нищожност на друга клауза от него или на договора като цяло.

**Чл.28.** Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване, по взаимно съгласие и с допълнителни споразумения, а при непостигане на съгласие, спорът ще бъде отнасян за решаване пред компетентния съд на територията на Република България по реда на Гражданския процесуален кодекс.

**Чл.29.** За неуредените в настоящия договор въпроси се прилагат разпоредбите на действащото българско законодателство.

**Чл.30.** Страните определят следните адреси и лица за контакт:

**ВЪЗЛОЖИТЕЛ:**

Лице за контакт:

|  |  |  |  |  |
| --- | --- | --- | --- | --- |
| **№** | **Име** | **Длъжност** | **Телефон** | **Имейл** |
| **1.** |  |  |  |  |
| **2.** |  |  |  |  |

**ИЗПЪЛНИТЕЛ:**

Лице за контакт:

|  |  |  |  |  |
| --- | --- | --- | --- | --- |
| **№** | **Име** | **Длъжност** | **Телефон** | **Имейл** |
| **1.** |  |  |  |  |
| **2.** |  |  |  |  |

Страните приемат като неразделна част от настоящия договор следните приложения:

1. Ценова оферта, подадена от „……………………“;
2. Техническо предложение на „……………………“;
3. Техническа спецификация.

*Настоящият договор се подписа в четири еднообразни екземпляра, от които един за ИЗПЪЛНИТЕЛЯ и три за ВЪЗЛОЖИТЕЛЯ.*

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**СУ „СВ. КЛИМЕНТ ОХРИДСКИ“ „………………………….“**

**ПРОФ. Д.Ф.Н. АНАСТАС ГЕРДЖИКОВ …………………………………**

**РЕКТОР УПРАВИТЕЛ/ ИЗП. ДИРЕКТОР**

**ДАРИ ИВАНОВ**

**ГЛАВЕН СЧЕТОВОДИТЕЛ**